JALGRATTURIKOOLITUSE TÖÖPLAAN

Õppeaasta: 2024/25, Hagudi Põhikool.

Koolitusel osalevate laste arv: 7

Õpetaja: Tarmo Härma

|  |  |  |  |  |
| --- | --- | --- | --- | --- |
| **Nädal või kuupäev** | **Teema** | **Tegevused või märkused** | **Õpiväljundid** | **Ak t** |
| 31.10  07.11 | Sissejuhatus teemasse.  Mis on liiklus? Kes on liikleja?  Paiknemine teedel jalakäija või jalgratturina (kõnnitee, kergliiklustee, sõidutee).  Ohtlikud kohad kooliümbruses ja koduteel (hekid, suured puud, maastik, ülekäigurada, erinevad teekatted). | Jalutuskäik/õppekäik kooliümbruses – erinevatel suundadel (õpilaste koduteede algussuunad).  Elulised näited võimalikest ohukohtadest. | Õpilane tunneb oma kooliümbrust ja mõistab liikluskeskkonnast tulenevaid ohtlikke kohti ja olukordi.  Õpilane teab, et kiirustamine ja ohutuses veendumata jätmine liikluses võib põhjustada õnnetuse. | 2 |
| 14.11 | Raudtee ohutus.  Erinevad ohud raudtee läheduses, ohutuses veendumine, raudtee ületamine nii jalakäia kui ratturina. | Praktiline tund raudtee läheduses, perroonil, raudtee ülekäigukohtadel. | Õpilane teab raudtee ohtudest, teab kus ja kuidas on ohutu raudteed ületada, rongi oodata, teab kuidas käituda rongi lähenedes ja möödudes, oskab kaaslastele selgitada raudteega kaasnevaid ohte. | 1 |

|  |  |  |  |  |
| --- | --- | --- | --- | --- |
| 21.11  28.11 05.12 | Erinevad ohud erinevatel aastaaegadel.  Sügis, talv, kevad, suvi. | Elavad arutelud aastaaegade kaupa, välja pakutud ohtude arutamine, eluliste näidete toomine ja lahti seletamine.  „Mina liiklen ohutult“, töölehed, ristsõnad. | Õpilane teab ja oskab arutleda erinevate aastaaegade erinevate ohuolukordade üle, oskab tuua näiteid ja oskab selgitada, kuidas erinevates olukordades käituda. | 3 |
| 12.12 | Liiklusteemaliste puslede lahendamine. | Erinevad liiklusteemalised pusled. Kokku pandud pusledelt erinevate liiklusolukordade märkamine ja arutelud. | Õpilane näeb ühest tükist suuremat pilti, oskab meeskonnas töötada ja märkab kui tema kaaslane vajab abi. | 1 |
| 09.01 | Liiklusmärgid. | Liiklusmärkide eesmärk, tähendus ja olulisus liikluses. | Õpilane oskab tuua näiteid, mis toimuks liikluses siis kui liiklusmärgid puuduksid. | 1 |
| 16.01 | Liiklusmärkide liigid. | Liiklusmärkide liigid, nende kujud ja värvused. | Õpilane oskab kirjeldada liiklusmärkide erinevate kujude põhjendusi, teab eri liiki liiklusmärkide värvikombinatsioone. | 1 |
| 23.01  30.01  06.02 | Levinumad liiklusmärgid. | Levinumate liiklusmärkide tähendused, nende kasutuskohad. | Õpilane teab ja oskab tuua näiteid lihtsamate ja enim kasutatavate liiklusmärkide kasutuse kohta, oskab nimetada nende nimetusi. | 3 |
| 13.02  20.02 | Liiklustarga liiklusmäng. | Läbi mängu erinevate liiklusmärkide tähenduste ja nimetuste kinnistamine. | Õpilane teab liiklusmärkide nimetusi, oskab neid mängukaartidel õigetele kohtadele asetada. Oskab meeskonnas töötada ja kuulab ka kaaslaste arvamusi. | 2 |
| 06.03  13.03 | Erinevad ristmikud, liiklemine ristmikel. | Erinevate ristmike tutvustus, liiklemine ristmikel. | Õpilane saab aru ristmike tähendusest, oskab kaasa arutleda ja tuua näiteid erinevatest olukordadest ristmikel, saab aru liikluskorralduse tähtsusest ristmikel, oskab muuta ristmikel liikumise järjekorda muutes liiklusmärkide asukohti. | 2 |
| 20.03 | Praktiline tund õues. | Kooli ümbruses ristmikel praktiliste harjutuste sooritamine. | Õpilane oskab seletada ristmikul liiklemise järjekorda, oskab lahendada ristmikul püstitatud liiklusolukorda ning oskab enda arvamuse lahti mõtestada. | 1 |
| 27.03 | Erinevate ristmike liiklusolukordade lahendamine. | Klassiruumis erinevate liiklusolukordade imiteerimine kaasates õpilased liikuma nagu liiklejad. Ristmikud, liiklusmärgid, parema käe reegel. | Õpilane oskab lahendada liiklusolukordi imiteeritud keskkonnas, oskab anda teed sellele, kellel on eesõigus, oskab lahendada tahvlile tekitatud ülesanded. | 1 |
| 03.04 | Jalgratta varustus. | Klassiruumis jalgrattaga tutvumine. | Õpilane oskab nimetada jalgratta erinevad osad, teab jalgratta kohustuslikku varustust, oskab selgitada kiivri olulisust, oskab läbi viia jalgratta tehnilist kontrolli „M“ meetodil, oskab seadistada kiivri kinnitusrihmad parajaks. | 1 |
| 10.04  24.04 | Teooriatestid. | Teooriatestide tutvustus ja lahendamine. | Õpilane oskab lahendada teooriateste, oskab enda vigu analüüsida, oma vigu parandada ja läbi eksimise analüüsi jõuda õige vastuseni. | 2 |
| 08.05 | Praktiline tund õues jalgratastega. | Käe märguanded, tasakaalu harjutamine jalgrattal käemärguannet andes, aeglasel sõidul tasakaalu hoidmine. | Õpilane oskab anda käemärguandeid jalgrattal tasakaalu kaotamata, oskab piiratud alal arvestada teiste liiklejatega. | 1 |
| 15.05  22.05 | Praktiline tund õues, platsisõit. | Tutvumine platsi elementidega, harjutamine. | Õpilane oskab liigelda platsil arvestades teiste liiklejatega, oskab sooritada harjutusi, oskab kannatlikult oodata enda järjekorda ja mitte segada teisi õpilasi. | 2 |
| 29.05  29.05  29.05 | Praktiline tund õues, linnasõit. | Tutvumine avatud liiklusega tänavatel liikluskorraldusega, ristmikega. | Õpilane teab avatud liiklusega tänaval ohutu liiklemise tõdesid, oskab arvestada kaasliiklejatega, oskab välja näidata liiklusviisakust, oskab liigelda kooli ümbruses olevatel ristmikel. | 3 |
| 02.06 | Proovieksam. | Teooriatestide lahendamine, praktilised harjutused platsil. | Õpilane oskab jääda eksamipäeval rahulikuks, ei kaota loogilist mõtlemist ja enda omandatud teadmisi, ei mõtle sellele kui eksamile vaid kui tavalisele tunnile, oskab õppida enda vigadest ja oskab küsida vajadusel abi. | 1 |
| 04.06 | Teooriaeksam. | Eksami testide lahendamine. | Õpilane lahendab rahulikult eksami testid ja sooritab teooriaeksami. | 1 |
| 05.06 | Sõidueksam. | Eksam platsil ja tänavatel. | Õpilane jääb rahulikuks ja sooritab sõidueksami. | 1 |
|  |  |  |  |  |
|  | Sõidueksam platsil  Sõidueksam liikluses või imiteeritud liiklusega väljakul | Sõidu ettevalmistus 10 min lapse kohta + kuni 10 min platsiharjutuste läbimiseks |  |  |
| 25 min lapse kohta |  |